****

**Čovjek zvan Ove /  
 Man called Ove /   
En man som heter Ove**

redatelj: Hannes Holm

država: Švedska

trajanje: 116'

žanr: komedija, drama

godina: 2015.

glumci:Rolf Lassgard, Bahar Pars, Filip Berg

link na imdb:

<http://www.imdb.com/title/tt4080728/?ref_=tt_pg>

link na trailer:

<https://www.youtube.com/watch?v=oCh4iiAXuAc>

***Sinopsis***

Udovac Ove (Rolf Lassgĺrd) ima 59 godina, samac je i nakon 43 godine radnog staža umirovljen. Ove je sitničav i mrzovoljan i svima pronalazi greške. U mirnom naselju gdje živi želi nametnuti red i disciplinu na način koji se nikome ne sviđa: ostavlja uvredljive poruke ispod brisača na autima koji nisu pravilno parkirani, viče na vlasnike pasa, a svoje glasne i teatralne intervencije redovito završava zaključkom da su dotični - idioti. Bez supruge, djece, posla i prijatelja, smatra da život nema smisla i odlučuje skončati svoj život. No to mu nikako ne polazi za rukom jer ga stalno netko prekida, najčešće novi susjedi s kojima s vremenom stvara blizak prijateljski odnos.





***O redatelju***

Hannes Martin Holm (26. studenog 1962.) švedski je glumac, redatelj i scenarist. Poznat je po naslovima En man som heter (2015.), Ted-Show Me Love i Delhis vackraste (2017.). Sve filmove radio je s prijateljem Mansom Herngrenom. Godine 2002. režirao je The Reunion, a zatim 2006. Every other Week. Sljedeće godine (2007.) slijedi film Wonderful and Loved by All, prema bestseleru Martine Haag. Film Behind Blue Skies (2010.) inspiriran je najzamršenijim narko-skandalom u povijesti švedskog kriminala. Trenutačno radi na mini-seriji.

***Festivali i nagrade***

***Europska filmska nagrada 2016.*** *– nagrada za najbolju europsku komediju*

***Oscar 2017. – Nagrada Oscar***   
*nominacija za najbolji film na stranom jeziku,*

*nominacija za šminku i frizuru*

***Seattle International Film Festival 2016.***

*nagrada za najboljeg glumca,*

# *Rolfu Lassgårdu za ulogu Ove*

**

***Rolf Lassgard,*** *koji glumi Ovea, je na početku snimanja imao isto godina kao i njegov lik – 59!*

*„Film je snimljen prema istoimenom bestseleru Fredrika Backmansa“*

**

**Iz kritika**

*„Dirljivo, zabavno i zanosno“ Detroit News*

*„Koji šarmer od filma.“ Daily Express*

*„Crnohumorna sentimentalna priča koja dira u srce. Priča o vrlo usamljenom, ali vrlo posebnom čovjeku“ Entertainment Weekly*

*„Topla priča o tvrdoglavom čovjeku kratkog fitilja, ali čvrstih uvjerenja i stroge rutine koji za sve iz svoje okoline vjeruju da su – čisti idioti. I ne libi im se to reći u lice... “ Variety*

*„Izvrstan miks komedije i drame. Priča o Oveu koji je antisocijalan, ali duboko u sebi krije veliko srce.“ Excelsior*

*„Čovjek zvan Ove pogodio je najjače točke žanra, a da pritom ni tren ne odlazi u sladunjavost ili pretjeranu sentimentalnost“  
 Globe and Mail*